
	[bookmark: nev]BODONYI ÁKOS
bodonyiakos@gmail.com
Edző
BSc, 2. félév
Eszterházy Károly Katolikus Egyetem
Természettudományi Kar
	
[bookmark: _GoBack]






Témavezető:
	Vass Zoltán
mesteroktató, EKKE TTK




A tehetséges tanulók kiválasztása és fejlesztése – a röplabdázás felemelkedése

Kulcsszavak: tehetséggondozás; kiválasztás; röplabda; teljesítmény értékelés
2008 óta tanítok testnevelést a Szolnoki Fiumei Úti Általános Iskolában, ahol különös figyelmet fordítok a tehetséggondozásra. Az évek során kidolgoztam egy komplex rendszert, amely segíti a fiatalok sportbeli és tanulmányi sikereinek megalapozását. Célom, hogy a diákok kettős karriermenedzsment segítségével ne csak a sportban, hanem az élet más területein is érvényesüljenek.
A tehetségkutatás során a diákok fizikai és mentális képességeit, antropológiai adottságait vizsgálom, kiegészítve a pedagógusok véleményével. A kiválasztott diákok egy különleges program részesei lesznek, amelyben kiemelt szerepet kap a röplabda. Az alsó tagozatos gyerekekkel heti öt testnevelés órán dolgozunk, ahol az atlétikai és labdás készségek fejlesztése mellett a csapatmunka és a játék szeretete is előtérbe kerül.
A program részeként a diákok lehetőséget kapnak versenyeken való részvételre, és akár az országos szintre is eljuthatnak. Együttműködünk a helyi sportegyesületekkel és a Szolnoki Sportcentrum Sportiskolával, ahol a tehetséges gyerekek magasabb szintű képzést kaphatnak. A kettős karriermenedzsment keretében arra is figyelünk, hogy a sport mellett a tanulmányok se szenvedjenek csorbát.
A módszer hatékonyságát az elért eredmények igazolják: több utánpótlás válogatott és magyar bajnok került ki az iskolánkból. Hiszem, hogy az egyéni fejlődés, a szorgalom és az elkötelezett támogatás révén minden diák képes a maximumot kihozni magából.



